lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv it lv lv es uk es en en pl lv de lv eu lv lv lv lv lv fi lv pl lv lv lv lt lv lv lv lv lv lv lv lv lv lv ru lv lv lv de lv lv lv lv lv de lv lv lv de lv ceb lv lv lv lv az lv hbs_lat lv lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Rīgas Starptautiskajā kino festivālā izrādīs gandrīz 150 filmas
2019. gada 11. oktobris 09:34
Riga IFF Foto: Riga IFF
Rīgas Starptautiskajā kino festivālā (Riga IFF), kas norisināsies no 17. līdz 27. oktobrim, 11 dienās tiks izrādītas 148 filmas 11 tematiskajās programmās un konkursu skatēs, informē festivāla pārstāve Inita Sila.
Mirusi oskarotā aktrise Luīze Flečere
"Iestājies morāls nogurums..." Kas notiks ar latviešu ceļotāju pāri Āfrikā?
Ko darīt Lietuvas muzejos? Zirgi, dzintari un mūsdienu māksla
Mājās piemirsta analogais ieraksts. Vinila dienā prezentēs retu Latvijas grupas “Opus” skaņuplati
Video"Precētais" Enrike Iglesiass koncerta laikā skūpstās ar fani
Izmaiņas žūrijā un pirmais izbalsotais pāris: kas gaidāms "Dejo ar zvaigzni" otrajā tiešraidē
Jau kādu laiku nopērkamas biļetes uz visiem seansiem, turklāt daudzas no filmām būs redzamas tikai vienā seansā ekskluzīvi festivālā, sacīja Sila.
Rīgas Starptautiskais kino festivāls svinīgi tiks atklāts 17. oktobra vakarā, dodot iespēju arī Latvijas skatītājiem noskatīties Ginta Zilbaloža filmu "Projām", kas saņēma "Contrechamp" balvu Ansī starptautiskajā animācijas filmu festivāla konkursā.
Gints Zilbalodis “Projām” Foto: kadrs no filmas
Festivāla "Selection" programmu, kas veidota no 12 nesen festivālos pirmizrādītām filmām, 19. oktobrī atklās Kannu kinofestivāla Zelta palmas zaru ieguvusī korejiešu režisora Bona Džūnho filma "Parazīts". Festivāls būs arī vienīgā iespēja uz lielā ekrāna redzēt britu autorkino režisores Džoenas Hogas drāmu "Suvenīrs", kā arī ASV scenārista un režisora Roberta Egersa psiholoģisko, melnbalto šausmu drāmu "Bāka". Tāpat programmā piedāvās krievu režisora Kantemira Balagova drāmu "Maikste".
Kino izlasē "Nordic Highlights" piedāvās 11 Ziemeļvalstu filmas. Uz lielā ekrāna varēs noskatīties somu autorkino režisora J.P.Valkeapē Rīgā uzņemto filmu "Suņi nevalkā bikses", kā arī islandiešu režisora Hlinura Palmasona filmu "Balta, balta diena". Latvijā viesosies gan "Suņi nevalkā bikses" režisors, gan "Balta, balta diena" galvenās lomas atveidotājs Ingvars Sigurdsons.
Jaunu kino horizontu meklējumos RIGA IFF piedāvās arī Kanādas kino izlasi. Piemēram, 23. oktobrī būs iespējams noskatīties režisora Denī Kotē filmu "Spoku pilsētas antoloģija", kā arī iztaujāt pašu Kotē. Dienu vēlāk skatītāji varēs iepazīties ar Toronto Starptautiskajā kinofestivālā pirmizrādi piedzīvojušo Ksavjē Dolana filmu "Džona F. Donovana dzīve un nāve".
Šī gada festivālā būs vērojama īpaša tehnoloģiju noskaņa, jo RIGA IFF retrospektīvas un izpētes apakšprogramma "In Techno Veritas" pievēršas cilvēka un tehnoloģiju mijiedarbības aplūkojumam klasiķu radītā kino. Festivāla vieskurators, kinozinātnieks Viktors Freibergs aicinās iepazīties ar kinodarbiem, kas pārsteidz un iedvesmo jau vairākas skatītāju un kino veidotāju paaudzes. Programmu 22. oktobrī atklās ar Stenlija Kubrika filmu "Kosmosa Odiseja:2001".
Sadarbībā ar Gētes institūtu Rīgā tapusi "Berlinale 2019 Riga", kas ir Vācijas galvenā kino notikuma - Starptautiskā Berlīnes kinofestivāla - filmu izlase. To 23. oktobrī atklās režisores Noras Fingšeites pilnmetrāžas filma "Sistēmas grāvēja".
Festivāla starptautiskajā pilnmetrāžas filmu konkursa programmā "Feature Film Competition" tiks izrādītas un izvērtētas desmit filmas no Baltijas jūras reģiona, tostarp arī Latvijas režisores Lailas Pakalniņas dokumentālā filma "Karote", kā arī citas filmas.
Lailas Pakalniņas "Karote" Foto: kadrs no filmas
Tikmēr programmā "Artdocfest" tiks piedāvāts dokumentālais kino, kā arī diskusijas ar filmu veidotāju un viesu piedalīšanos. To 21. oktobrī atklās dokumentālā filma "Pavedināšanas skola".
RIGA IFF arī šogad festivāla pirmā nedēļas nogale tradicionāli veltīta ģimenēm un bērniem, kad programmas "Kids Weekend" laikā kinoteātrī "Splendid Palace" visas dienas garumā būs skatāma gan animācijas īsfilmu izlase pašiem jaunākajiem, gan Eiropas spēlfilmas bērniem. Festivālā norisināsies arī pasākumu programma industrijas profesionāļiem, publiskas diskusijas un tikšanās ar filmu veidotājiem. RIGA IFF noslēgumā tiks apbalvoti pilnmetrāžas kino, īsfilmu un mūzikas video konkursu uzvarētāji.
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsta analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Glābjot baznīcas un pilis padomju varas ēnā
Jauns Paskāla Mersjē romāns – "Vārdu svars"
Viņu 100. jubilejā apsveica Baidens. Pieminot mūžībā aizgājušo Vilhelma Purvīša meitu Marionu
Kultūras un izklaides notikumi
Vai pašmāju pasākumu rīkotāji boikotē Krievijas kultūru?
Arstarulsmirus izsakās par seno konfliktu ar reperi Ozolu
Pirmo reizi Latvijā uzņem lielbudžeta dāņu detektīvtrilleri
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa